laion/Wikipedia-Exotic huggingface dataset:
אגם אוזלבו

אגם אוזלבו (נולד ב-29 בנובמבר 2000) הוא שחקן טלוויזיה, קולנוע ותיאטרון, זמר-יוצר ישראלי. אגם נולד וגדל בעיר גני תקווה. אגם למד בתיכון בן צבי קריית אונו במגמת תיאטרון. ב-2021 השתחרר משירות צבאי כשחקן בתיאטרון צה"ל. ב-2011 שיחק בתפקיד הראשי בפרסומת לדגני בוקר של תלמה "קוקומן". ב-2012 שיחק בתפקיד אורח בסדרה "מבצע קיפוד" של ערוץ לוגי. ב-2018 השתתף בסדרה "דור ה wi-fi" בערוץ רשת 13. ב-2021 שיחק בתפקיד מרכזי בסדרה "בני אור" של yes הטלוויזיה בלוויין, בהפקת יואב גרוס, בתפקיד "אלרן", לצידם של עדן פינס, גיא עמיר, עמיר בניון. בבימויים של שי כנות וגיא בלילה. הסדרה זכתה בפרס התסריט הטוב ביותר בטקס פרסי האקדמיה. באותה שנה, שיחק בתפקיד משני בסדרה "מנגן ושר" של yes הטלוויזיה בלוויין בהפקת "אבוט המאירי הפקות", בתפקיד "נאור", לצדם של ששון גבאי, קים אור אזולאי, בר צברי, בבימויו של יבגני רומן. ב-2022 שיחק בתפקיד משני בעונה השלישית של הסדרה "מקיף מילאנו" של כאן חינוכית, בהפקת סומויוקו בתפקיד "איתמר", בבימויו של יונתן בר-אילן. ב-2009 החל אגם את קריירת המשחק בתפקיד משני בסרט קצר "חופים רחוקים", סרט גמר של מגמת קולנוע בתיכון בן צבי. ב-2015 שיחק בתפקיד הראשי בסרט "הקפות" של סרטי יונייטד קינג את הילד "אהרון ניניו". בהשתתפותם של ליאור אשכנזי, אסי לוי, יעקב כהן, אורי גבריאל, אלברט אילוז, בבימויה של לי גילת, בהפקת דוד מנדיל. ב-2015 שיחק בתפקיד משני בסרט "נדיה - שם זמני", של תותים הפקות. לצד נטע שפיגלמן, עודד לאופולד וג'ון הרט, בבימויה של טובה אשר. ב-2021 נבחר להצטרף לסטודיו גשר, של תיאטרון גשר. בספטמבר 2024 הוציא את שירו הראשון, "לבד", שכתב והלחין. אגם אוזלבו - לבד, בביצוע Agam Ozalvo, סרטון באתר יוטיוב מדיה וקבצים בנושא אגם אוזלבו בוויקישיתוף אגם אוזלבו, ברשת החברתית פייסבוק אגם אוזלבו, ברשת החברתית אינסטגרם אגם אוזלבו, במיזם "אישים" לתיעוד היצירה הישראלית אגם אוזלבו, במסד הנתונים הקולנועיים IMDb (באנגלית) אגם אוזלבו, באתר "אידיבי", מאגר הידע העברי לקולנוע ישראלי ועולמי ליאל דנינו, אגם אוזלבו:" "בני אור" היא לא הבעיה, יש כשל בחינוך", אתר פרוגי, 13 ביוני 2021 יפעת בראל‏, "יש ילדים שאצבע אלוהים נגעה בהם": מאחורי הקלעים של הסרט "הקפות", באתר וואלה, 18 ביוני 2015 מאיה כהן, "רעדתי כל הדרך לחזרות", באתר ישראל היום, 17 ביוני 2015 אגם אוזלבו, אתר תיאטרון גשר פרסומת של תלמה - שיגעון הקוקומניה הגדול!!, סרטון באתר יוטיוב, 10 ביולי 2011 טריילר לסדרה של Yes "בני אור", סרטון באתר יוטיוב, 14 ספטמבר 2020 הכירו את אלרן מהסדרה של Yes "בני אור", סרטון באתר יוטיוב 11 במאי 2021 טריילר לסרט "הקפות", סרטון באתר יוטיוב, 12 במאי 2015 "נדיה שם זמני" - טריילר, סרטון באתר יוטיוב 25 בדצמבר 2016 סטודיו גשר באתר תיאטרון גשר אגם אוזלבו - לבד, בביצוע Agam Ozalvo, סרטון באתר יוטיוב, 9 בספטמבר 2024 "טקס נבחרי פרוגי לשנת 2022". 27 בדצמבר 2022. נבדק ב-27 בדצמבר 2022. {{cite web}}: (עזרה)
עונת 1984/1985 בליגת העל ההולנדית

עונת 1984/1985 הייתה העונה ה-29 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. זוולה, נאק ברדה ופולנדם ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו נאק ברדה, מ.ו.ו מאסטריכט ופ.צ. טוונטה שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 16, 17 ו-18 ירדו לליגת המשנה.
ג'ון פטו

ג'ון פרידריק פטו (באנגלית: John Frederick Peto‏; 21 במאי 1854 – 23 בנובמבר 1907) היה צייר אמריקאי, שנשכח עד שציוריו התגלו מחדש יחד עם ציורי עמיתו ויליאם הארנט. אף שהכירו זה את זה וציירו נושאים דומים, הקריירה שלהם התפתחה בדרכים שונות. פטו נולד בפילדלפיה, פנסילבניה, ולמד באקדמיה לאמנויות יפות בפנסילבניה במקביל להארנט. עד אמצע שנות השלושים לחייו, הוא הגיש ציורים באופן קבוע לתערוכות השנתיות באקדמיה בפילדלפיה. בשנת 1889 עבר לעיירת הנופש איילנד הייטס, ניו ג'רזי, שם עבד בהמשך חייו. הוא השלים את הכנסותיו על ידי מכירת ציוריו לתיירים. מעולם לא הייתה לו תערוכת יחיד בחייו. לעומת זאת, הארנט זכה להצלחה והשפיע רבות על אמנים אחרים שציירו בסגנון שלו, אף שציוריו זכו לביקורת כתחבולה מסחרית בלבד. שני האמנים היו מאסטרים בז'אנר של טבע דומם בעיקר של חפצים מצוירים מהמציאות. הציירים עבדו בסגנון הנקרא - טרומפ-לויל שמתאר חפצים בהתאם למערכת כללים ייחודית לז'אנר. כך לדוגמה, פטו והארנט ייצגו שניהם את האובייקטים בגודלם האמיתי, והחפצים נחתכו על ידי שולי הציור, מה שאיפשר משחק חזותי עם תפיסת הצופה כי התיאור אינו אמיתי. אך המאפיין הטכני העיקרי היה לסדר את החפצים בחלל רדוד, תוך שימוש בצל האובייקטים כדי לבנות עומק מבלי שהעין תראה עומק ממשי. מכאן המונח trompe-l'œill - "לרמות את העין". שני האמנים מרתקים את הצופה בתחושת בלבול מטרידה אך נעימה. ציוריו של פטו, הנחשבים בדרך כלל פחות מיומנים מבחינה טכנית מזו של הארנט, הם מופשטים יותר, משתמשים בצבעים יוצאי דופן יותר ולעיתים קרובות הם בעלי הד רגשי חזק יותר. יצירותיו הבוגרות של פטו הן בעלות מרקם אטום אשר משווה לעיתים קרובות לעבודות של ז'אן-בטיסט סימאון שארדן. נושאי ציוריו של פטו כלל דברים רגילים ביותר: אקדחים, פרסה, פיסות נייר, מפתחות, ספרים וכדומה. לעיתים קרובות הוא צייר "לוחות מכתבים" של פעם, שהיו מעין לוח שהשתמש בסרטים שהוצמדו אליו שהכילו מכתבים, פתקים, עפרונות ותצלומים. רבים מציוריו של פטו מפרשים מחדש נושאים שהארנט צייר קודם לכן, אך הקומפוזיציות של פטו פחות רשמיות וחפציו בדרך כלל "חלודים", שחוקים וזולים יותר. מוזיאון הסטודיו ג'ון פרדריק פטו משמר את בית האמן והסטודיו באיילנד הייטס, ניו ג'רזי. הבית נבנה בשנת 1889 ותוכנן בעיקר על ידי האמן ונשאר במשפחתו למעלה מ -100 שנה. הבית נפתח בשנת 2011, ומרוהט כפי שהיה במהלך שהותו של פטו בסביבות ראשית המאה העשרים, וכולל רפרודוקציות של ציוריו. מדיה וקבצים בנושא ג'ון פטו בוויקישיתוף ג'ון פטו, באתר אנציקלופדיה בריטניקה (באנגלית) Frankenstein, Alfred (1970). The Reality of Appearance. Greenwich: New York Graphic Society p. 94 Schwartz, Sanford (1990). Artists and Writers. New York: Yarrow Press. 85 p Wilmerding, John (1983).Important Information Inside. New York: Harper & Row p.32 A Painting A Day Workshop with Artist Abbey Ryan | The John F. Peto Studio Museum, web.archive.org, ‏2016-10-31
אקה

האם התכוונתם ל... ניית'ן אקה – כדורגלן הולנדי סטפן אקה – כדורגלן מחוף השנהב, משחק בעירוני קריית שמונה קלוד אקה – מדען מדינה ניגרי אקה - דמות מתוך הסדרה המצוירת נילס הולגרסון אקה (שפה) (אנ') - שפה המדוברת בקומונה הצרפתית קונה בקלדוניה החדשה. אקה הומו
משרד החקירות המיוחדות של חיל האוויר של ארצות הברית

משרד החקירות המיוחדות של חיל האוויר של ארצות הברית (באנגלית: The U.S. Air Force Office of Special Investigations) הוא סוכנות אכיפת החוק של חיל האוויר של ארצות הברית. הסוכנות מפעילה חקירות פליליות באופן עצמאי, אוספת מודיעין נגדי ומספקת שירותי הגנה לאנשי החיל. הסוכנות מנטרלת איומי פשיעה, טרור וריגול על אנשי וציוד חיל האוויר האמריקאי. נכון ל-2007, הסוכנות מעסיקה כ-2,900 עובדים. משרד החקירות המיוחדות של חיל האוויר של ארצות הברית הוקם ב-1 אוגוסט 1948, על פי הצעת הקונגרס לאחד את פעילויות החקירה שמבצעים אנשי חיל האוויר של ארצות הברית. מזכיר חיל האוויר האמריקאי, סטיוארט סימינגטון ניהל את המשרד וארגן אותה בדומה לצורה של ה-FBI. הסוכנות הייתה בעבר שירות החקירות הצבאי היחיד בארצות הברית שאינו הוגדר סוכנות אכיפות החוק, רק ב-1975 קיבלה הסוכנות הכרה רשמית כגורם אכיפת חוק. מדיה וקבצים בנושא משרד החקירות המיוחדות של חיל האוויר של ארצות הברית בוויקישיתוף "Air Force Office of Special Investigations". U.S. Air Force. אורכב מ-המקור ב-24 באפריל 2013. נבדק ב-29 אפר' 2013. {{cite web}}: (עזרה)
עונת 1985/1986 בליגת העל ההולנדית

עונת 1985/1986 הייתה העונה ה-30 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. הראקלס אלמלו, ניימכן ומ.ו.ו מאסטריכט ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו ניימכן, פנלו 03 והראקלס אלמלו שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 16, 17 ו-18 ירדו לליגת המשנה. העפילה לגביע האינטרטוטו ותשחק בו בליגת המשנה
עונת 2020/2021 בליגה הארצית בכדורגל נשים

עונת 2020/2021 בליגה ארצית בכדורגל נשים הייתה העונה ה-7 לקיומה של הליגה השלישית וה-2 שבה נערכה כליגת כדורגל מן המניין בכדורגל נשים בישראל, תחת אחריות ההתאחדות לכדורגל בישראל. העונה הסדירה נפתחה ב-28 בנובמבר 2020 והסתיימה ב-6 ביוני 2021. בעונה זו השתתפו 9 קבוצות, ובסיומה, שתי הקבוצות שסיימו ראשונות, הפועל תל אביב והפועל קטמון ירושלים, עלו לליגה הלאומית. עם סיום העונה הקודמת 3 קבוצות עלו לליגה הלאומית ואף קבוצה לא ירדה ממנה. הפועל רעננה לא העמידה קבוצה משנית שתשחק בליגה הארצית. אל 6 הקבוצות ששיחקו בעונה הקודמת ונרשמו גם לעונה זו הצטרפו הפועל קטמון ירושלים, הפועל בנות מג'דל כרום והפועל מעגן מיכאל. בסך הכל נרשמו לליגה 9 קבוצות. התקיימו שני סיבובים בני 9 מחזורים כל אחד - 18 מחזורים בסך הכל ו-16 משחקים לקבוצה במהלך העונה. למרות עיכובים והפסקות במהלך העונה שנגרמו בגלל התפרצות נגיף הקורונה בישראל הליגה הסתיימה כסדרה. הפועל תל אביב סיימה ראשונה וזכתה באליפות הליגה. הפועל קטמון ירושלים סיימה במקום השני כבר בעונתה הראשונה ושתי הקבוצות עלו לליגה הלאומית. גביע המדינה בכדורגל נשים 2020/2021 עונת 2021–2020 בליגה הארצית בכדורגל נשים, באתר ההתאחדות לכדורגל בישראל
כביש 483

כביש 483 הוא כביש רוחב אזורי המקשר בין מזרח פתח תקווה לבין גבעת השלושה וראש העין. הוא מתחיל בצומת גנים ומסתיים בצומת ראש העין. כביש 483 מתחיל בצומת גנים שבפתח תקווה, שבה הכביש נפגש עם כביש 40 (רחוב הנח"ל/דרך ירושלים) ועם רחוב הרב הרצוג ממערב. שם הרחוב הלא רשמי של כביש זה הוא "רחוב ראש העין", אף על פי שאין שלט רחוב המבסס את שם הרחוב הזה בסביבה של הכביש. כ-400 מטרים לאחר מכן בכיוון מערב יש רחוב חד סטרי הידוע בתור רחוב שמעון בר יוחאי, הכניסה מכביש 483 אסורה, כניסה אל רחוב זה מותרת רק דרך כביש 40 לצפון ורחוב שמואל הנגיד. בק"מ ה-1.4 הכביש מגיע לצומת עם הכניסה המרכזית לקיבוץ גבעת השלושה. בק"מ ה-3 מגיע הכביש לצומת עם הכניסה לתל אפק (צומת זה אינו מרומזר). הכביש חוצה את כביש 6 בגשר מעליו, סמוך למחלף קסם, ומסתיים בצומת ראש העין כשהוא נפגש עם כביש 444. כביש זה משמש כחלופה לכביש 5 לכניסה לראש העין דרך גבעת השלושה וכביש 444.
גבול איראן–טורקיה

גבול איראן–טורקיה (בטורקית: İran–Türkiye sınırı; בפרסית: مرز ترکیه و ایران) הוא הגבול בין הרפובליקה האסלאמית של איראן והרפובליקה הטורקית. אורכו של הגבול הוא כ-534 קילוטרים והוא נמשך ממשולש גבולות של זוג המדינות עם אזרבייג'ן בצפון ועד משולש הגבולות עם עיראק בדרום. הגבול מתחיל עם משולש הגבולות של איראן וטורקיה עם נחצ'יבאן, שהיא רפובליקה אוטונומית של אזרבייג'ן בצמוד לנהר אראס. לאחר מכן הגבול ממשיך לכיוון דרום עד משולש הגבולות עם עיראק. במהלך מלחמת העולם הראשונה, החל באזור המזרח התיכון המרד הערבי, שנתמך על ידי הבריטים, שחשקו בנפט שהיה באזור, ודחפו את הערבים למרוד באימפריה העות'מאנית ששלטה על מרבית המזרח התיכון. כתוצאה מהסכם סייקס–פיקו שנחתם ב-1916, השיגו הבריטים את השליטה באזורי מוסול, בגדאד ובצרה, אזורים שכבשו הבריטים עם הקמת המנדט הבריטי בעיראק ב-1920. על פי הסכם סוור חולקה האימפריה העות'מאנית, והאזורים שמצפון למוסול יועדו להיות חלק ממדינה כורדית עצמאית או אוטונומית. הלאומנים הטורקים זעמו על האמנה ותרמו לאווירה שבעקבותיה פרצה מלחמת העצמאות הטורקית. ההצלחה הטורקית במלחמה ייתרה את ההסכם וביטלה את הקשר בינו לבין המציאות. לאחר חתימת הסכם לוזאן, הטורקים השיגו הישג טריטוריאלי נדיב בהרבה מההסכם הקודם, אך נאלצו לוותר באופן רשמי על תביעה שהייתה להם במזרח התיכון. במזרח נשמר הגבול העות'מאני-פרסי לשעבר, שכעת הפך למשולש גבולות בין עיראק, איראן וטורקיה הצעירה. באפריל 1929 נחתם באנקרה אמנה בין הטורקים לפרסים לגבי הגבול המשותף שלהן, הסכם שהיה תגובה למרד אררט שבוצע על ידי הכורדים באזור הגבול. רק בוועידה שנערכה בטהראן ב-1932, הוחלט באופן סופי על החלפת שטחים. השטח העיקרי שעליו וויתרו האיראנים לטורקים היה אררט הקטן. כ-8 שנים לאחר מכן, במאי 1937 נחתם בין המדינות הסכם הגבולות הסופי. ב-2017 החלה טורקיה להקים גדר גבול בגבול עם איראן, גדר שמטרתה היא למנוע הסתננות והברחות בלתי חוקיות. הגבול צפוי להיות באורך של כ-144 קילומטרים. נכון לדצמבר 2017, רק חצי מהיעד הושלם. לטענת הגורמים האחראים, הגדר הייתה אמורה להיות מושלמת עד אביב 2019, אך נכון ליוני 2021 היא טרם הושלמה. האיראנים בירכו על הקמת הגדר. מדיה וקבצים בנושא גבול איראן–טורקיה בוויקישיתוף CIA World Factbook - Iran, נבדק ב-5 באפריל 2020 {{citation}}: (עזרה) Treaty of Peace with Turkey signed at Lausanne, Lausanne, Switzerland, 24 ביולי 1923, נבדק ב-28 בנובמבר 2012 {{citation}}: (עזרה) International Boundary Study No. 28 – Iran-Turkey Boundary (PDF), 3 בפברואר 1964, נבדק ב-5 באפריל 2020 {{citation}}: (עזרה) Hürriyet Daily News: "Turkey builds 700 kilometer long wall on Syrian border" 15 Jun 2017 Tehran Times: "Erdogan says to build walls on Iran, Iraq borders" 2 Jun 2017 Yeni Şafak: "TOKİ’den Türkiye’nin Kuzey-Doğu hattına 144 kilometrelik duvar" 13 May 2017 The Jerusalem Post "Turkey to complete wall on Iranian border by spring 2019" Jan 10 2018 PressTV "Iran asks Turkey for explanation over deaths of border guards" May 29, 2017
Das lila Lied

"Das lila Lied" (בעברית: "שיר הלבנדר", נקרא גם The Lavender Song) הוא שיר קברט גרמני, שנכתב בשנת 1920 על ידי קורט שוואבץ' (גר') והולחן על ידי מישה ספוליאנסקי, ונחשב לאחד ההמנונים הגאים הראשונים. השיר הוא תוצר של רפובליקת ויימאר הגרמנית, שבמהלכה נהנו לסביות וגברים הומואים מתקופה קצרה של שיפור באיכות החיים כאשר הממשלה קבעה זכויות דמוקרטיות בסיסיות שכיסו את קהילת הלהט"ב וביטלו את הצנזורה.[דרוש מקור] השיר נכתב לאחר שהמכון לסקסולוגיה בהנהלת מגנוס הירשפלד הופיע בכותרות עם "הכנס הבינלאומי הראשון לרפורמה מינית" שקרא לרגולציות להתנהגויות מיניות להתבסס על מדע במקום על דת או על מסורת לא מדעית אחרת.[דרוש מקור] השורה הראשונה של הפזמון עשויה להיות התייחסות לסרט שונה מהאחרים משנת 1919.[דרוש מקור] Was will man nur? Ist das Kultur, daß jeder Mensch verpönt ist, der klug und gut, jedoch mit Blut von eig'ner Art durchströmt ist, daß g'rade die Kategorie vor dem Gesetz verbannt ist, die im Gefühl bei Lust und Spiel und in der Art verwandt ist? Und dennoch sind die Meisten stolz, daß sie von ander'm Holz! Wir sind nun einmal anders als die Andern, die nur im Gleichschritt der Moral geliebt, neugierig erst durch tausend Wunder wandern, und für die's doch nur das Banale gibt. Wir aber wissen nicht, wie das Gefühl ist, denn wir sind alle and'rer Welten Kind, wir lieben nur die lila Nacht, die schwül ist, weil wir ja anders als die Andern sind. Wozu die Qual, uns die Moral der Andern aufzudrängen? Wir, hört geschwind, sind wie wir sind, selbst wollte man uns hängen. Wer aber denkt, daß man uns hängt, den müßte man beweinen, doch bald, gebt acht, wird über Nacht auch uns're Sonne scheinen. Dann haben wir das gleiche Recht erstritten, wir leiden nicht mehr, sondern sind gelitten! מה הם רוצים? האם זו תרבות כשכל אדם נמצא מחוץ לחוק שהוא – חכם ונאה – אולם עם דם מסוגו מרוסס שבכל זאת הקטגוריה הזאת אסורה על פי החוק, שנמצא בתחושה של הנאה ומשחק ובסוגו קשור? ועדיין רובנו גאים, להיות חתוכים מבד אחר! פזמון: אנחנו רק שונים מהאחרים שנאהבים רק לפי הנוהג של המוסריות שמסתובבים בסקרנות באלף פלאים שנוהגים רק לפי הפשטות. אבל אנחנו לא יודעים מהי ההרגשה מאחר שכולנו ילדים של סוג אחר של עולם אנחנו אוהבים רק ליל לבנדר, שהוא מעיק בגלל שאנחנו רק שונים מהאחרים! מדוע הייסורים לכפות מוסרים של אחרים עלינו? אנחנו, תקשיבו לזה, מה שאנחנו, גם אם הם רוצים לתלות אותנו. אבל מי חושב, שאנחנו עומדים להיתלות בשביל האחד שנצטרך לרחם עליו אבל בקרוב, תקשיבו טוב, לפתע השמש שלנו תזהר שוב ואז אנחנו נטען להצלחה למען זכויותנו אנחנו לא נסבול יותר, אבל אנחנו נהיה מותרים! "The Lavender Song" (Das lila Lied), Weimar Republic – The Fragility of Democracy (facinghistory.org) Ute Lemper - Das Lila Lied, סרטון באתר יוטיוב סרטון השיר "Das lila Lied" באתר יוטיוב Sarah Lippek, "Disrupted Values, Erupting Culture: Cabaret and the Sexual Persona in Weimar Berlin", Social Science Research Network: 13, SSRN 1079945
עקיבא הכהן

עקיבא בן מנחם הכהן מאובין (? – 1496, פראג) היה הרב הראשון בעיר בודה שמוזכר ברשומות. כיהן גם כראש ישיבה בפראג. בכתבי בני דורו הוא מכונה "עקיבא הנשיא" ו"ראש לכל גולה". עקיבא בן מנחם הכהן מילא תפקיד חשוב לצד הפרפקט היהודי יעקב מנדל כעוזרו הנאמן והחשוב בעיר בודה בעת מלכותו של מתיאש הראשון, מלך הונגריה. עקיבא הכהן היה איש משמעותי בקהילה היהודית הן בשל אדיקותו וידענותו, הן בשל עושרו האישי והן בשל מעשי הצדקה וגמילות החסדים שלו. הוא היה פופולרי מאוד בקהילה וכונה ה"נשיא". עקיבא הכהן מילא תפקיד גם בחצר המלוכה, אך עושרו והשפעתו עוררו טינה בקרב האצילים ההונגרים שהכפישו אותו בפני המלך מתיאש. אין ידוע אם המלך גירש אותו או שעזב את ממלכת הונגריה מרצונו החופשי, אך במהרה הוא הפך לראש ישיבה שהקים בפראג, בה גם לימד. גם שם חתרו נגדו ולכן היה עליו לברוח שלוש פעמים מאויביו. כהבעת תודה לבורא עולם על הצלחתו לברוח שלש פעמים, העניק לשלושה מבתי הכנסת בפראג פרוכות יקרות לארון הקודש, אחת לאלטשול, אחת לאלטנוישול ואחת לבית הכנסת פינחס. מנישואיו נולדו לו שנים עשר בנים ושלוש עשרה בנות, ושתים עשרה מהן התחתנו עם כהנים. מסופר, כי כאשר כל בני המשפחה עלו לברכת כהנים, המליצו על בני המשפחה, 25 במספר, את הפסוק "כה תברכו" ('כה' בגימטריה הוא 25). החתן ה-13, בעל בתו יוכבד, היה הרב שבתי בן ישעיה הורביץ, רב ודיין ממנהיגי קהילת פראג במחצית המאה ה-16 ואביו של רבי אברהם הורוביץ. על מצבת חתנו בבית הקברות היהודי העתיק בפראג נכתב שהוא היה "חתנא דנשיאה עקיבא שהיה ראש לכל גולה". מענף זה של המשפחה יצאו מספר רבנים, ביניהם הרב שמואל אליעזר הלוי איידלס (המהרש"א). עקיבא נקבר בבית הקברות היהודי העתיק בפראג והיה לו מוניטין של סמכות הלכתית עד סוף ימיו. הרב עקיבא הכהן, בתוך: פטר אויווארי (עורך), לקסיקון יהודי הונגרי, 1929. מאיר קייזרלינג, ‏"עקיבא הכהן, מאופן", במהדורת 1901–1906 של האנציקלופדיה היהודית (באנגלית). יוסף כהן צדק, הנשר, שנה רביעית, גליון 28, י"ח בתמוז ה'תרכ"ד, עמ' 110–113, באתר אוצר החכמה. Frumkin, Eben Shemuel, pp. 111 et seq.; Ha-Nesher, iv. 110 et seq. Concerning Akiba's descendants, see Meir Perels, Megillat Yuḥasin. S. Kohn, A zsidók története Magyarországon (1884), 227–8; S. Bűchler, A zsidók története Budapesten (1901), 57–58; idem, in: Magyar-Zsidó Szemle, 27 (1910), 82–83; B. Mandl, in: Mult és Jövő, 25 (1935), 316; mhj, 2 (1937), 537–8; A. Schreiber, Hebraeische Kodexueberreste in ungarlaendischen Einbandstafeln (1969), 122. "Budapest". Jewish Virtual Library. Scheiber, Alexander (2007). "Akiva ben Menahem ha-Kohen of Ofen". Encyclopaedia Judaica. קלמן ליעבן, גל עד, פראג ה'תרט"ז, מס' 77, באתר אוצר החכמה (צפייה חופשית – מותנית ברישום).
אוכף סייפטי

אוכף סייפטי (באנגלית: Safety Col) הוא אוכף מכוסה שלג, באזור חוף פאלייר, במערב ארץ גרהאם שבאנטארקטיקה. גובהו של האוכף 185 מטרים מעל פני הים; והוא האתר ה-5,629 בגובהו באנטארקטיקה. האוכף מפריד בין מצוק רד רוק לבין הרי בלקוול. האוכף מופה לראשונה, באופן גס, בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל. המשלחת חצתה את האוכף לראשונה ב-5 בינואר 1937 (באמצע הקיץ האנטארקטי). האזור מופה שנית בעונת המחקר (הקיץ האנטארקטי) 1948–1949, על ידי סקר שטחי חסות איי פוקלנד, משלחת זו יצאה לחקר האזור מהאי סטונינגטון. משלחת סקר שטחי חסות איי פוקלנד נתנה לאוכף את שמו. האוכף נקרא בשם זה, מאחר שהוא מציע מסלול מזחלות בטוח בין פיורד נני לבין מפרץ ריימיל, בעיתים בהם יש גישה לים שאינו מכוסה בקרח, בעברו השני של מצוק רד רוק. "סייפטי" באנגלית משמעו "בטוח". אוכף סייפטי באתר הסקר הגאולוגי של ארצות הברית אוכף סייפטי באתר הגאזט האנטארקטי של ממשלת אוסטרליה אוכף סייפטי באתר הגאזט האנטארקטי המשווה SCAR של ממשלת אוסטרליה מפת אזור אוכף סייפטי מזג אוויר נוכחי עדכני באוכף סייפטי (לרבות זמני שקיעת/זריחת שמש/ירח עדכניים) תחזית מזג אוויר עדכנית ארוכת טווח עבור אוכף סייפטי נתוני מזג אוויר היסטוריים עבור אוכף סייפטי סטטיסטיקות מזג אוויר עבור אוכף סייפטי גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר גובהו של האוכף כ-200 מטרים מעל פני הים אתרי אנטארקטיקה לפי גובהם מידע היסטורי
ג'קלין ג'בלונסקי

ג'קלין ג'בלונסקי (באנגלית: Jacquelyn Jablonski; נולדה ב-4 באפריל 1991) היא דוגמנית אמריקאית. ג'בלונסקי נולדה בניו ג'רזי, ארצות הברית, למשפחה ממוצא פולני, גרמני ואירי. בשנת 2008 סיימה את לימודיה בתיכון על שם רומסון-פייר הייבן. בגיל 15, החלה את קריירת הדוגמנות שלה כשחתמה חוזה בחברת "פורד מודלס". בספטמבר 2007 צעדה ג'בלונסקי בתצוגת האופנה הראשונה שלה בניו יורק. באותה השנה, השתתפה בתחרות דוגמנית העל העולמית, והגיעה למקום השני יחד עם אלכסינה גרהאם מממלכה המאוחדת. לג'בלונסקי שלושה אחים צעירים, אליסון, קתרין וטומי. ג'בלונסקי לא השתתפה במספר שבועות אופנה ב-2009 כדי להתמקד בלימודיה. במקום זאת, צעדה בתצוגת אופנת הסתיו של עמנואל אונגרו. בספטמבר הופיעה ב-58 תצוגות אופנה שונות של הקיץ והאביב. באותה שנה הוזמנה להשתתף בקמפיין ענק של קלווין קליין. במהלך שבוע האופנה בניו יורק לשנת 2010 השתתפה ג'בלונסקי ב-31 תצוגות אופנה של חברות ענק שונות. במרוצת השנים השתתפה ג'בלונסקי במספר תצוגות אופנה של חברות שונות דוגמת פראדה, שאנל, טומי הילפיגר, ברברי, ז'בנשי, הרמס, מקס מארה, H&M, ארמני, דולצ'ה וגבאנה וויקטוריה'ס סיקרט. בעיתוני האופנה, הופיעה יבלונסקי במספר שערי מגזין דוגמת ווג, הרפס בזאר, פנדי וג'ון גליאנו. ב-3 בדצמבר השתתפה ג'בלונסקי בפרק של סדרת הטלוויזיה האמריקאית "הוואי חמש-אפס", לצד הדוגמניות ג'סמין טוקס וביהאטי פרינסלו. מדיה וקבצים בנושא ג'קלין ג'בלונסקי בוויקישיתוף ג'קלין ג'בלונסקי, ברשת החברתית אקס (טוויטר) ג'קלין ג'בלונסקי, ברשת החברתית אינסטגרם "The Nifty 50 Jacquelyn Jablonski, Model". T: The New York Times Style Magazine. "New Faces NJ: Jacquelyn JablonskiFair Haven teen living her dream as a high-fashion model". New Jersey Monthly. 16 בדצמבר 2009. נבדק ב-18 במרץ 2015. {{cite web}}: (עזרה) Jacquelyn Jablonski's Career Highlights. nymag.com. "For Model Jacquelyn Jablonski, Autism Hits Home". Teen Vogue. Jacquelyn Jablonski, New York Fashion Week's Top Model, Walks In 31 Shows. huffingtonpost.com. "VS Angel Behati Prinsloo Guest Stars on Hawaii Five-0 This Monday". Victoria's Secret. 30 בנובמבר 2012. אורכב מ-המקור ב-5 בדצמבר 2012. נבדק ב-5 בדצמבר 2012. {{cite web}}: (עזרה)
מצוקי מאדר

מצוקי מאדר (באנגלית: Madder Cliffs; מילולית: "המצוקים הוורודים") הם מצוקים, המהווים את הצד הצפוני של פתחו של מפרץ סוספירוס, בקצהו המערבי של האי ז'ואנוויל בקבוצת איי ז'ואנוויל, שבקצה הצפון-מזרחי של חצי האי האנטארקטי, בארץ גרהאם שבאנטארקטיקה. סלעי המצוק בעלי צבע ורוד. המצוק התלול מתרומם בסמוך לחוף הים לגובה של 305 מטרים מעל פני הים. המצוקים נסקרו ומופו לראשונה על ידי משלחת מטעם סקר שטחי חסות איי פוקלנד בעונת המחקר (הקיץ האנטארקטי) 1953 – 1954; המשלחת יצאה ממפרץ התקווה. שמם של המצוקים ניתן להם בשנת 1956 על ידי הוועדה המייעצת לשמות אנטארקטיים של בריטניה. השם הוא תיאורי - הוא מתאר את הצבע הורוד של הסלעים. באנגלית "מאדר" הוא גוון של ורוד. בשנת 2015 שטח אדמה של 607 דונמים ובו המצוקים הוגדר כאזור ציפורים בעל חשיבות על ידי ארגון BirdLife International, בשל מושבת הרבייה הגדולה, של כ-22,000 זוגות של פינגוויני אדלי המקננים לרגלי המצוק. כמו כן לרגלי המצוק מקננים פינגווינים לבני-אוזן ובמצוק מקננים שחפי הקלפ וכיאוניסים לבנים. • National Imagery and Mapping Agency 2020, Sailing Directions (planning Guide) and (enroute) for Antarctica, P 123 מצוקי מאדר באתר הסקר הגאולוגי של ארצות הברית מצוקי מאדר באתר הגאזט האנטארקטי של ממשלת אוסטרליה מצוקי מאדר באתר הגאזט האנטארקטי המשווה SCAR של ממשלת אוסטרליה תצלום לוויין של אזור מצוקי מאדר אזורי ציפורים בעלי חשיבות בחצי האי האנטארקטי גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי מצוקי מאדר באתר BirdLife International
Belmedpreparaty

Belmedpreparaty הוא שמה של אחד ממפעלי התרופות הממשלתיים הגדולים בבלארוס, המוביל את שוק התרופות הבלארוסי. הוקם ב-1929 כמפעל התרופות הבלארוסי. החברה מבצעת ייצור ותעשייה סיטונאית של תרופות מייצור עצמי על בסיס רישיונות שהונפקו על ידי משרד הבריאות של בלארוס. היא בבעלותה המלאה של הרפובליקה של בלארוס והיא חלק מחברת האחזקות בלפרמפרום. כושר הייצור של החברה כולל 14 קווי ייצור ו-6 סדנאות עזר באתרי הייצור במינסק, לידא וסקידל, ששטחן הכולל יותר מ-20 דונם. כיום "Belmedpreparaty" מספק תרופות ליותר מ-27 מדינות בעולם, כולל חבר המדינות, כמו גם למדינות האיחוד האירופי, אסיה, אפריקה, אמריקה ואוסטרליה והוא אחד היצרנים של החיסון הרוסי נגד הקורונה, Gam-COVID-Vac. Фармацевтический рынок Беларуси. Январь-март 2011 года